**„ТЕРОРИЗЪМ”**

Понятието тероризъм се разглежда като политически и криминално мотивирани практически действия на насилие, представляващи тотална война против мирни граждани, инфраструктурни и информационни обекти и срещу законните институции. Цел на тези действия е предизвикване на страх и обществен паралич за достигане на конкретни политически и други резултати. Това е пряк или косвен удар по институтите, осигуряващи защита на жизнените интереси на гражданите, целостта на държавата, психиката на личността и масовото съзнание. Това е мотивирано насилие за оказване на натиск върху общественото мнение. По своята същност тероризмът представлява особен вид въоръжена борба.

По своята същност, понятието [**тероризъм**](https://bg.wikipedia.org/wiki/%D0%A2%D0%B5%D1%80%D0%BE%D1%80%D0%B8%D0%B7%D1%8A%D0%BC)**ът** носи [политически](https://bg.wikipedia.org/wiki/%D0%9F%D0%BE%D0%BB%D0%B8%D1%82%D0%B8%D0%BA%D0%B0) и [емоционален](https://bg.wikipedia.org/wiki/%D0%95%D0%BC%D0%BE%D1%86%D0%B8%D1%8F) заряд и това значително усложнява формулирането на прецизна [дефиниция](https://bg.wikipedia.org/wiki/%D0%94%D0%B5%D1%84%D0%B8%D0%BD%D0%B8%D1%86%D0%B8%D1%8F).

Дефиницията за тероризъм, която [Европейският съюз](https://bg.wikipedia.org/wiki/%D0%95%D0%B2%D1%80%D0%BE%D0%BF%D0%B5%D0%B9%D1%81%D0%BA%D0%B8_%D1%81%D1%8A%D1%8E%D0%B7) използва, е зададена в чл. 1 на Рамковото решение за борба с тероризма (2002). Тя постановява, че терористичните престъпления са вид престъпни деяния, които са описани в списък на тежки престъпления срещу хора и собственост и които:„предвид тяхното естество или контекст биха могли сериозно да навредят на дадена държава или дадена международна организация, когато се извършват с цел: сериозно да сплашат дадено население; или по нереден начин да заставят дадено правителство или международна организация да изпълни или да се въздържи от изпълняването на дадено действие; или сериозно да дестабилизират или да унищожат фундаменталните политически, конституционни, икономически или социални структури в дадена държава или в дадена международна организация.“

През последните години международния тероризъм премина към качествено нов етап от своето развитие и придоби глобален характер.Той се използва не само като инструмент за постигане на конкретни политически цели в отделна страна или регионален конфликт, а е насочен към принципна смяна на съществуващата система на международни отношения.Цели се хаос и икономическа дестабилизация в страните, мишени и предизвикване на страх и психоза сред населението, като крайната цел е глобална криза и промяна на съществуващия световен ред.

Тероризмът е комплексно и динамично явление, което успешно се адаптира към политическата и икономическата конюнктура и продължава да бъде главната заплаха за международната сигурност, а също за живота, здравето свободите и правата на гражданите.По своята същност е метод за водене на психологическа война, която има за цел разрушаване основите на обществото като демонстрира слабостта и неспособността на властите да се справят със ситуацията, с предотвратяването, неутрализирането и разкриването на теракта като по този начин се разрушава сътрудничеството между властите и гражданското общество.

Тероризмът търси, намира и показва най-слабото звено в системата за предотвратяване и защита от тероризъм.

През последните години все по-видима става тенденцията в Европа тероризмът и насилствения екстремизъм да не са характерни единствено и строго организирани йерархични структури, а да са дело на малки самоорганизирани групи и дори отделни индивиди.Мишените са граждански лица и обекти (уязвими цели;все по-трудни за терористите са правителствени учреждения и други обекти от значение за националната сигурност), независимо че стремежът е въздействие върху законни властови органи (за да бъде променена тяхната политика или, за да бъдат постигнати определени искания).Битката се прехвърли от държавно на ниво обикновени граждани с използването(или заплаха за използване) на физическо/психическо насилие.Уязвимите цели са леснодостъпни и предпочитани за терористични атаки, не само поради недостатъчно осигуряване на безопасност, но и поради голямото число потенциални мишени, които е много трудно да бъдат защитени;не се изискват големи инвестиции и сложни планове на организация, голям брой членове и мощни взривни устройства(такъв терористичен акт може да бъде извършен от един човек или малка група, просто и евтино, но с ужасяващ и голям пропаганден ефект).

**НИВА НА ТЕРОРИСТИЧНА ЗАПЛАХА И СТЕПЕНИ НА ГОТОВНОСТ ЗА РЕАГИРАНЕ**

* **Нива на терористична заплаха.**

 С приемане на Националния план за противодействие при тероризъм са въведените нива на терористична заплаха, които са разграничени в три етапа. Нивото на терористична заплаха за конкретен обект, личност, за част или за цялата страна се определя от НКТЦ. Нивото на заплаха се снема от ДАНС по предложение на НКТЦ *(виж фиг.*1).

*Фиг. 1.Нива на терористична заплаха*

|  |
| --- |
| **НИВО НА ПРЕДПАЗЛИВОСТ**Ниска вероятност за осъществяване на терористичен акт**ПОВИШЕНО НИВО**Възможен терористичен актНалични са значителен брой елементи на заплаха**НЕИЗБЕЖЕН РИСК**Налични са всички или почти всички елементи за заплаха.Осъществяване на терористичен акт.**3то ниво****2ро ниво** **1**в**о ниво** |

* **Степени на готовност за реагиране.**

 С приемане на Националния план за противодействие при тероризъм са въведени Степени на готовност за реагиране , които са разграничени в четири етапа *(виж фиг.*2).

*Фиг.2.Степени на готовност за реагиране*

|  |  |  |
| --- | --- | --- |
| **ЗЕЛЕНА СТЕПЕН** | **ПОСТОЯННА** **ГОТОВНОСТ** | Постоянни мерки за сигурност при ежедневната дейност на институциите. Постоянен мониторинг и анализ на средата за сигурност. Подготовка и актуализация на Плановете за противодействие на тероризма. |
| **ЖЪЛТА СТЕПЕН** | **ПРЕДУПРЕЖДЕНИЕ** | Съществува реален риск от терористичен акт. |
| **ОРАНЖЕВА СТЕПЕН** | **ПОВИШЕНА** **ГОТОВНОСТ** | Наличие на информация за неизбежен и непосредствен риск за осъществяване на терористичен акт. |
| **ЧЕРВЕНА СТЕПЕН** | **РЕАГИРАНЕ** | Въвежда се в изпълнение Плана за противодействие на тероризма. |

**ПРЕВЕНЦИЯ И ПРОТИВОДЕЙСТВИЕ НА ТЕРОРИЗМА**

Терористичните групи и организации, екстремистки клетки и отделни радика - лизирани индивиди използват предимствата на технологиите и бързото развитие на Интернет и социалните мрежи, за да разпространяват своята пропаганда по-широко, по-бързо и по-ефективно.Процесите се развиват предимно сред уязвимите части на европейските общества, като например младежи, които се чувстват изолирани, дискриминирани или притежават достатъчно добри умения за критична оценка на информацията, на която са изложени, в резултат на което се създават предпоставки за насаждане на омраза между отделните религиозни и етнически групи.

Необходимо е активно включване на местно ниво в прилагане на мултиинституционален подход и взаимодействие с представители на гражданските и съсловните организации, неправителствения и частен сектор, местните общности, в т.ч. религиозните и общностните лидери в квартали и/или населените места.

Постепенно интегриране в ежедневната работа на служители „на първа линия”(учители, здравни и социални работници, които най-често работят с уязвими групи и общности), отговорности и дейности по превенция и противодействие на радикализацията, която може да доведе до насилие.Целево обучение и повишаване на знанията и уменията на служителите „на първа линия”, с идеята за изграждане на ефективен механизъм за ранно разпознаване на знаците и проявленията на радикализация и идентифициране на уязвими индивиди за успешно прилагане на целенасочени интервенции на възможно най-ранен етап.

Процесите на образованието и възпитанието са ключов фактор за отдръпване на подрастващите от различни внушения, свързани с радикализация и тероризъм.

Гражданското общество и семейството са основни фактори в превенцията срещу радикализацията и тероризма.Изграждането на устойчиви комуникационни канали между държавни институции, местни власти , неправителствени организации, религиозни и етнически организации може да осигури възможности за противодействието на директното привличане на хора към терористична дейност в зародиш.

**ОБЩИНСКИ ПЛАН ЗА ДЕЙСТВИЕ ПРИ ТЕРОРИСТИЧНА ДЕЙНОСТ**

Общинския план за действие при терористична дейност е приет от Общински съвет Нови пазар с Решение № 77 по Протокол № 10 от 25.03.2016 год.

Разработен е на основание Решение № 1 от 05.01.2016 год.на Министерски съвет за приемане на Национален план за противодействие на тероризма, съобразно изискванията на Закона за управление и функциониране на системата за защита на националната сигурност (обн.ДВ.бр.61 от 11.08.2015год. в сила от 01.11.2015год.), Стратегията за национална сигурност, Стратегията за противодействие на радикализацията и тероризма 2015-2020 год., Стратегията за вътрешна сигурност на Европейския съюз, Стратегията на Европейския съюз за борба срещу радикализацията и набирането на терористи и Закона за защита при бедствия.

На основание Решение № 669 на Министерски съвет от 2 ноември 2017 год., Планът е актуализиран, съгласно изискванията на Закона за противодействие на тероризма.

Основна цел при изготвяне на плана е създаване на организация за оповестяване, информиране, реагиране, управление на силите и средствата на органите на изпълнителната власт за предотвратяване на терористични заплахи и за овладяване на последствията при осъществен терористичен акт. Планът осигурява добрата координация на силите включени в противодействие на терористична заплаха и адекватна реакция при вече осъществен тероризъм.

Предмет на плана са процедурите , реда и отговорностите за информиране на структурите по ред, определен в нормативните документи.